La Palaco de familio Małachowski, en la barok-klasikisma stilo (el 1771-1773)
La Palaco de familio Małachowski, en la barok-klasikisma stilo (el 1771-1773)
Benko de Bolesław Prus, kun la bronza statuo de la fama pola verkisto, la aŭtoro de romano "Faraono" tradukita de Kazimierz Bein / pseŭdonomo: Kabe, en la **Kuracloka Parko**
Floro de tulipa liriodendro en la **Kuracloka Parko**, la arbo kreskas eĉ ĝis 20 m
Floro de katalpo, la arbo kreskas eĉ ĝis 10 m
La **ĉina karjo** (ege bela specio de la samaro-nuksoarbo) en la **Kuracloka Parko**, la arbo kreskas eĉ ĝis 10 m
La ruĝa sciuro en la **Kuracloka Parko**
Domo de Stefan Żeromski (nun muzeo), konstruita laŭ projekto de arkitekto Jan Koszczyc-Witkiewicz (la nevo de fama pola verkisto Stanisław Ignacy Witkiewicz / pseŭdonomo: Witkacy), (el la jaro 1905)
La mutaj cignoj sur la stavo en la **Kuracloka Parko**
**Malnovaj Bandomoj** en la Kuracparko
**La sanatorio "Princo Jozefo"** ĉe la stavo en la **Kuracloka Parko**
**Nałęczów** (prononcu: Naŭenĉuf) (antaŭa nomo: Nałęczów-Zdrój /en Esperanto "Zdrój" estas Kuracloko) estas urbo en Lublinio en Pollando. Ĝi apartenas al **urbo-kampa komunumo Nałęczów** en distrikto Puławski.

Situo
-----

Nałęczów situas en Kazimierz Dolny-pejzaĝparko, la protektita natur-tereno. Nałęczów troviĝas en la **turisma triangulo** Puławy - Kazimierz Dolny - **Nałęczów**. Historie la urbo apartenis la la Sandomierz-regiono (legu: Sandomjeĵ) kaj al Malgrandpolio. La urbon trafluas du riveroj: Bystra (legu: Bistra) kaj **Bochotniczanka** (legu: Boĥotnjiĉanka).

Nałęczów la fama kuracloko
--------------------------

Nałęczów estas kardiologia kuracloko. Oni kuracas tie la **koronarian malsanon**, **arterian** hipertension / (altan sangopremon), **kor-neŭrozojn** kaj **ĝeneralajn psiko-fizikajn laciĝojn**. Krome estas tie bonaj kondiĉoj por **postoperacia kor-kuracado** kaj post la korinfarkto.

Prahistorio
-----------

La unua nomo de tiu loko estis **Bochotnica** (legu: Boĥotnjica), la **prahistoriaj** spuroj de la loko datiĝas el la 8-a - 9-a jc, kiam sur la nuna **Poniatowski-monto** kiu estas la plej alta en la tuta ĉirkaŭaĵo staris la **kastelo**. Poste la centro de la setlejo estis translokita al alia monto, kie nun staras la **paroĥa preĝejo**.

Historio
--------

En la unua duono de la 14-a jc jam estis tie la **paroĥejo Bochotnica** (legu: Boĥotnjica), ankaŭ en la 14-a jc okazis la **jur-lokigo** de la vilaĝo laŭ la germana leĝo.

La 23-an de junio 1751 tiajn terenojn aĉetis **Stanislao Małachowski** (legu: Maŭaĥovski), kiu estis nobelo de la **Nałęcz-blazono** (legu: Naŭenĉ), kaj pro tio li nomis la vilaĝon **Nałęczów** (legu: Naŭenĉuf). En la jaroj 1771 - 1773 li konstruis la palacon en la barok-klasikisma stilo (vidu la du suprajn fotojn).

En la 19-a jc oni eltrovis la sanigajn valorojn de la lokaj fontoakvoj - danke al revenintaj el Siberio, el la ekzilo la polaj kuracistoj: **Fortunat Nowicki** (legu: Novicki), **Wacław Lasocki** (legu: Vacŭav Lasocki) kaj **Konrad Chmielewski** (legu: Ĥmjelevski).

Baldaŭ tien venadis por sin kuraci la amaso da homoj de la tuta Pollando, i.a. famaj polaj verkistoj Stefan Żeromski (legu: Stefano Ĵeromski); aŭtoro de "La Faraono" Bolesław Prus (legu: Boleslao Prus) (vidu la supran foton), la tradukon faris Kazimierz Bein - pseŭdonomo: Kabe; la Nobel-premiito pri literaturo Henryk Sienkiewicz (legu: Henriko Sjenkjeviĉ) kiu estas la aŭtoro de Quo Vadis? en traduko de Lidja Zamenhof, "Tra dezerto kaj praarbaro" kaj Janko-Muzikanto; Zofia Nałkowska (legu: Sofia Naŭkovska) la aŭtorino de "Medalionoj"; Stanisław Ignacy Witkiewicz (pseŭdonomo: Witkacy), **Stanisław Przybyszewski** (legu: Stanislao Pĵibiŝevski) la aŭtoro de la dramo "La Neĝo" en traduko de **T. Ficowski**, **Ewa Szelburg-Zarembina** (legu: Eva Ŝelburg-Zarembina) kaj fama ilustristo i.a. faris ilustraĵojn por Sinjoro Tadeo **Michał Elwiro Andriolli** (legu: Moĥaŭ Elviro Andrjolli).
Nałęczów ricevis la urborajtojn en la jaro 1963.

La Kuracloka Parko
------------------

La parkon establis nobelo **Stanislao Małachowski** jam en la dua duono de 18-a jc kaj en la fino de la 19-a jc oni pligrandigis ĝin por la bezonoj de la kuracgastoj.
Tra la parko fluas la **rivero** Bystra (legu: Bistra) kaj danke al **kluzo** estas bela ovala **stavo**. La parko kun siaj bele flegitaj diverspeciaj arboj estas la fiero de la kuracloko. Krom la polaj pingloarboj kaj foliarboj oni povas trovi tie unikaĵojn de okcidenta Eŭropo kaj eĉ de Azio kaj Ameriko, ekzemple la **vejmutpinojn**. Tie sur la 20 ha areo de la parko kreskas i.a. kastaneoj / kaŝtanarboj, tilioj, pinoj kaj kverkoj, sed ankŭ tuliparboj, t.e. tulipaj liriodendroj (vidu la supran foton kun la floro, la arbo kreskas eĉ ĝis 20 m) aŭ virginiaj liriodendroj, **katalpoj** el Azio kaj Ameriko (vidu la supran foton kun la floro, la arbo kreskas eĉ ĝis 10 m) kaj **ĉinaj karjoj**, ege belaj specioj de la samaro-nuksoarboj (vidu la apudan foton, la arbo kreskas eĉ ĝis 10 m).

En la parko estas subvitra **tropikejo**, ankaŭ abundas tie diversaj bestoj i.a. sciuroj kaj cignoj (vidu sube la fotojn). Oni povas promeni tra la **parkaj aleoj** i.a. tra la **aleo de artistoj** (kun la lasitaj iliaj man-spuroj).

Ĝemelurboj
----------

* Germanio Steglitz-Zehlendorf en Germanio, ekde la 28-a de aŭgusto 1993,
* Hungario Nyiracsad en Hungario, ekde la 28-a de majo 1994,
* Slovakio Trenčianske Teplice, en Slovakio, ekde la 25-a de junio 1997,
* Francio Longueau en Francio, ekde la 18-a de majo 2002,
* Сергіївка  / Serhijiwka, en Ukrainio.

Esperanto
---------

maldekstra
En la apuda vilaĝo **Wojciechów** loĝas esperantisto **Andreo Moroz**, legu lian **ttt-ejon**: www.EsperantoPolska.pl

La preĝejo de la Sankta Johano la Baptisto en Nałęczów
La Domo de Arta Metio, en kiu estis la Lernejo de Artaj Metioj, poste translokita al Kazimierz Dolny, projektis ĝin kaj fondis la lernejon la arkitekto Jan Koszyc-Witkiewicz (la nevo de fama pola verkisto Stanisław Ignacy Witkiewicz / pseŭdonomo: Witkacy)
La infanvartejo - la domo fondita de fama pola verkisto Stefan Żeromski kaj konstruita laŭ projekto de arkitekto Jan Koszczyc-Witkiewicz (la nevo de alia fama pola verkisto Stanisław Ignacy Witkiewicz / pseŭdonomo: Witkacy)